James Thomson (poeto, 1834)

James THOMPSON, pseŭdonimo Bysshe Vanolis (naskiĝis la 23-a de novembro 1834 en Port Glasgow, Skotlando; mortis la 3-a de junio 1882 en Londono) estis skota poeto. En la titolo de sia biografio pri Thomson, Bertram Dobell nomis lin "la Laŭrato de Pesimismo".

La plej konata verko de Thomson estas la filozofia poemo The City of Dreadful Night (aparta eldono: 1880).

 Verkado 
Thomson kaj lia verko estas apenaŭ konataj ekster fakaj rondoj hodiaŭ, kvankam "La Urbo" ankoraŭ aperas en kelkaj antologioj. La aŭtobiografia elemento en lia poezio estas nedubebla. Ĝin karakterizas profunda pesimismo kaj senespereco rilate al moderneco perceptita kiel sensona, malbela kaj brutala, kies anonima urbeco jam ne povas oferti al la individuo senton de hejmo aŭ sekureco. La verko de Thomson reflektas la melankolian, malesperan kaj mondneadan flankon de la viktoria epoko. Lia admiro por Giacomo Leopardi (1798–1837), la granda itala pesimisto, kiun li ankaŭ tradukis en la anglan, konvenas al ĉi tiu bildo. Li mem inspiris, interalie, Konstantinos Kavafis, kies fama poemo "La Urbo" montras influojn de "La Urbo ".

 En Esperanto aperis 

 La Urbo de Terura Nokto (The City of Dreadful Night, 1977), tradukis William Auld

 Referencoj 

 Eksteraj ligiloj 


 James Thomson Poetry Works 

Kategorio:Skotaj poetoj
Kategorio:Skotaj verkistoj
Kategorio:Britaj ateistoj
Kategorio:Britaj eseistoj
Kategorio:Pseŭdonimaj verkistoj